Diari Oficial de la Generalitat Valenciana


Sumari del DOGV 6453, del 04-02-2011 (2011/973)

Notificació de la sentència dictada en el judici verbal número 1159/2010.
-------------------------------------------------------------------------

### Dades del document

Número de DOGV
:   6453

Data del DOGV
:   04-02-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/973


Organisme emissor
:   Jutjat de Primera Instància Número 25 de València

Tipus de document
:   Edicte

Notificació de la sentència dictada en el judici verbal número 1159/2010. [2011/973]  
Judici verbal 001159/2010  
De: Isabel Asensio Romero i Agustín Serrano Olaizola.  
Procuradora: Mª Elisa Pascual Casanova.  
Contra: Enrique Almenar Estrada.  
Procurador/a: -   
En aquest procediment de judici verbal número 1159/2010, seguit a instàncies d'Isabel Asensio Romero i Agustín Serrano Olaizola contra Enrique Almenar Estrada, s'ha dictat la sentència que, literalment, és com segueix:   
«Sentència número 256/2010   
Jutgessa que la dicta: Ana María Mestre Soro.  
Lloc: València.  
Data: 27 d'octubre de 2010.  
Part demandant: Isabel Asensio Romero i Agustín Serrano Olaizola.  
Advocat/ada: -  
Procuradora: Mª Elisa Pascual Casanova.  
Part demandada: Enrique Almenar Estrada.  
Advocat/ada: -  
Procurador/a: -  
Objecte del judici: reclamació d'una quantitat.   
Antecedents de fet   
Primer. Que la part actora en la representació que acredità, va presentar un escrit de demanda que per torn de repartiment correspongué a aquest Jutjat, i s'adduïren els fets que consten en actuacions, i després d'al·legar els fonaments de dret que s'estimà d'aplicació al cas, acabà amb la súplica al Jutjat perquè dictara sentència d'acord amb les seues peticions.   
Segon. Que una vegada admesa a tràmit la demanda, es va disposar la citació a judici de les parts. La demandada no va comparéixer a judici i es va declarar en situació de rebel·lia processal, i es va practicar la prova proposada i admesa amb el resultat que consta en actuacions. Tercer. En la tramitació d'aquestes actuacions s'hi ha observat totes les prescripcions legals.  
Fonaments de dret   
Primer. De la prova practicada a instàncies de la part actora, això és, la documental aportada amb la demanda i amb l'acte del judici, no impugnada de contrari, i de l'interrogatori de la part demandada en aplicació de l'article 304 de la Llei d'Enjudiciament Civil, resulta que les parts van subscriure un contracte d'arrendament d'habitatge en virtut del qual la demandada s'obligava al pagament de les rendes i quantitats assimilades pactades d'acord amb el que disposen els articles 1555 i següents del Codi Civil, que va deixar l'habitatge a principis de gener de 2010, que ha impagat les quantitats reclamades, després de tindre en compte els pagaments parcials realitzats imputats al deute més antic (articles 1172 i següents del CC), i per això es procedix estimar la demanda.   
Així mateix de conformitat amb allò que interessa i allò pactat en l'estipulació 12 del contracte, s'autoritza a l'actora a aplicar la fiança de 800 euros al pagament de la quantitat objecte de condemna.   
Segon. Pel que fa als interessos s'aplicaran els articles 1.101 i 1.108 del Codi Civil.   
Tercer. Les costes han de ser imposades a la part demandada de conformitat amb l'article 394 de la Llei d'Enjudiciament Civil.  
Dispositiva  
Estime la demanda interposada per Isabel Asensio Romero y Agustín Serrano Olaizola contra Enrique Almenar Estrada, i condemne el demandat esmentat a pagar a l'actora la suma de 4.892,24 euros, més els interessos legals des de la interpel·lació judicial, i al pagament de les costes.  
S'autoritza a l'actora a aplicar la fiança de 800 euros al pagament de la quantitat objecte de condemna.  
Manera d'impugnació: mitjançant un recurs d'apel·lació davant de l'Audiència Provincial de València (article 455 LECn).  
El recurs s'ha de preparar mitjançant un escrit que cal presentar en aquest Jutjat, dins del termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació i on es manifeste la voluntat de recórrer-hi, amb la indicació dels pronunciaments que s'impugnen (article 457.2 LECn). Així mateix, per a interposar-lo cal consignar com a dipòsit 50 euros, que s'han de consignar en el compte de dipòsits i consignacions d'aquest Jutjat, amb l'advertència que no s'admetrà a tràmit cap recurs que no tinga el dipòsit constituït i, tot això, de conformitat amb la Llei Orgànica 1/2009, de 3 de novembre.   
Aquesta és la sentència, que pronuncie, mane i firme».   
I atés que el demandat esmentat, Enrique Almenar Estrada, es troba en parador desconegut, expedisc aquest edicte a fi que li valga de notificació de forma deguda.  
València, 27 d'octubre de 2010.- La secretària judicial: Pilar Ferrando Mansanet.